Pesadelo na Cozinha

Pesadelo na Cozinha (Kuirejaj Koŝmaroj) estas brazila televidprogramo elsendita de Rede Bandeirantes, bazita sur la originala formato Ramsay's Kitchen Nightmares, kiu elsendiĝis en Unuiĝinta Reĝlando. La programo, prezentita de la franc-brazila kuiristo Érick Jacquin, celas revivigi restoraciojn, kiuj bankrotiĝas. En julio 2017, la dua sezono de la programo estis konfirmita por 2018, kiu poste estis prokrastita al 2019. En oktobro 2019, la tria sezono estis konfirmita por 2020, sed estis prokrastita pro la Pandemio de KOVIM-19 en Brazilo kaj ŝovita al 2021. En 2022, kelkaj epizodoj de antaŭaj sezonoj estis re-elsenditaj, same kiel inter 2024 kaj 2025. En 2025, la programo premieris sian kvaran sezonon post tri jaroj sen produktado de novaj epizodoj. 

 Efiko 
Antaŭ la premiero, la elekto de Érick Jacquin prezenti la programon estis kritikita de Danielle Dahoui, kuiristino el Pernambuko kaj tiam prezentistino de la 4-a sezono de Hell's Kitchen: Cozinha sob Pressão. Por UOL, ŝi kritikis la sintenon de Jacquin pro la laborprocesoj, kiujn li havis tiutempe. En intervjuo kun Veja, Jacquin diris, ke "bankroto estis la plej granda problemo de mia vivo, sed mi sukcesis turni la paĝon".

Skribante por la retejo Observatório da Televisão, Endrigo Annyston diris, ke "la ĉefa problemo kun Pesadelo na Cozinha estas, ke ĝi estas troe falsa (...) ĝi ne ŝajnas aŭtentika. Se programoj kiel Casos de Família kaj João Kléber Show levas dubojn pri la vereco de la prezentitaj kazoj, la realeca spektaklo ŝajnas esti ekstreme ekzercita. (...) Tio estas ofta en televidaj programoj, ne ĉio estas improvizita. La problemo estas igi la aktoradon tiel evidenta."

Du jarojn post la elsendo de la epizodo "Hero's Burger", kuiristo Marco Ungaro publike deklaris en intervjuo, ke lia partopreno estis aranĝita. Laŭ li, Band (la televida reto) ne sciis, sed la intenco de la apero estis plibonigi la bildon de la hamburgerrestoracio, kaj por tiu celo, la teamo de la restoracio konspiris por portreti Marco'n negative, por ke lia partopreno ne influu la bildon de la programo.

 Referencoj 

Kategorio:Brazilaj televidaj serioj